ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
नवी दिल्ली, हैदराबाद आणि कोलकाता येथील केंद्रांवर आयोजित 2022च्या आरटीआर  परीक्षेचे वेळापत्रक दूरसंचार विभागाच्यावायरलेस नियोजन आणि समन्वय विभागाने केले जारी
नवी दिल्ली, 9 मे 2022
भारत सरकारच्या दूरसंचार विभाग, दळणवळण मंत्रालयाने चेन्नई, नवी दिल्ली, हैदराबाद आणि कोलकाता येथील केंद्रांवर आयोजित 2022 च्या रेडिओ टेलिफोनी रिस्ट्रिक्टेड  परीक्षेचे वेळापत्रक जारी केले आहे.यासंबंधीची माहिती दूरसंचार विभागाच्या संकेतस्थळावर  उपलब्ध करून देण्यात आली आहे.
भारतीय वायरलेस टेलिग्राफी  नियम, 1954 आणि त्यानंतर केलेल्या सुधारणा अंतर्गत एरो मोबाइल सेवेमध्ये काम करण्यासाठी प्रावीण्य आणि परवाना प्रमाणपत्र देण्यासाठी दळणवळण मंत्रालय, दूरसंचार विभाग, वायरलेस नियोजन आणि समन्वय विभागाच्या वतीने रेडिओ टेलिफोनी रिस्ट्रिक्टेड  परीक्षा घेण्यात येईल. परीक्षेचे वेळापत्रक खालील प्रमाणे आहे :
TABLE 1
|
|
SL No
|
|
Centre
|
|
Date of Commencement of Examination 
|
|
Tentative date for receiving hard copy of the application at concerned RLO
|
|
Hard Copy to be sent to Regional Licensing Officer  as per Table-2 mentioned in NOTICE
|
|
Start Date
|
|
Last Date
|
|
-
|
|
Chennai
|
|
27-06-2022
|
|
07-05-2022
|
|
21-05-2022
|
|
Chennai
|
|
-
|
|
New Delhi
|
|
22-08-2022
|
|
15-06-2022
|
|
30-05-2022
|
|
New Delhi
|
|
-
|
|
Hyderabad
|
|
17-10-2012
|
|
15-08-2022
|
|
30-08-2022
|
|
Hyderabad
|
|
-
|
|
Kolkata
|
|
12-12-2022
|
|
15-10-2022
|
|
30-10-2022
|
|
Kolkata
सुचनेमधे नमूद करण्यात आले आहे की, '' “वरील तारखा  तात्पुरत्या/अंतरिम आहेत, त्यामुळे त्यात बदल होण्याची शक्यता आहे.तथापि, प्रवेश अर्ज भरलेल्या उमेदवारांना, दूरसंचार विभागाच्या  संकेतस्थळाद्वारे सुधारित तारखांसंदर्भात सूचित केले जाईल आणि परीक्षेचे स्थळ दूरसंचार दूरसंचार विभागाच्या  संकेतस्थळाद्वारे निश्चित केले जाईल''. आरोग्य आणि कुटुंब कल्याण मंत्रालयाने वेळोवेळी जारी केलेल्या कोविड-19 प्रतिबंधासाठी मार्गदर्शक तत्त्वांचे/प्रमाणित कार्यप्रणालीचे पालन करण्याचे निर्देश परीक्षेशी संबंधित सर्व उमेदवार, परीक्षक, समन्वयक आणि इतर कर्मचाऱ्यांना देण्यात आले आहेत.
वरील तक्ता-1 मध्ये नमूद केल्यानुसार, अर्जाची मुद्रित प्रत संबंधित  आरएलओकडे विहित कालावधीत सादर करावी, असेही नमूद करण्यात आले आहे.
NOTICEJaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 723
पंतप्रधान कार्यालय
‘आझादी के अमृतमहोत्सव से स्वर्णिम भारत की ओर’ या उपक्रमाच्या उद्या, 20 जानेवारीला होणाऱ्या राष्ट्रीय उद्घाटन कार्यक्रमात पंतप्रधानांचे बीजभाषण
पंतप्रधान ब्रह्माकुमारींच्या सात उपक्रमांची सुरुवातही करणार
नवी दिल्ली, 19 जानेवारी 2022
‘आझादी के अमृतमहोत्सव से स्वर्णिम भारत की ओर’ या उपक्रमाच्या उद्या 20 जानेवारी 2022 रोजी सकाळी साडेदहा वाजता होणाऱ्या राष्ट्रीय उद्घाटन कार्यक्रमात पंतप्रधान नरेंद्र मोदी दूरदृश्य प्रणालीच्या माध्यमातून बीजभाषण करणार आहेत. वर्षभर चालणाऱ्या या उपक्रमाअंतर्गत ब्रम्हाकुमारींतर्फे स्वातंत्र्याच्या अमृत महोत्सवाला समर्पित असलेले 30 अभियान आणि 15,000 हून अधिक विविध कार्यक्रम आणि उत्सव होणार आहेत.
या उद्घाटन कार्यक्रमामध्ये पंतप्रधान ब्रम्हा कुमारींच्या सात उपक्रमांची सुरुवात करणार आहेत. या उपक्रमांमध्ये माझा भारत,निरोगी भारत; आत्मनिर्भर भारत:स्वावलंबी शेतकरी; महिला:भारताच्या ध्वजवाहक; शांती बस अभियानाचे सामर्थ्य; न पाहिलेला भारत- सायकल रॅली; एकीकृत भारत-मोटारसायकल अभियान आणि स्वच्छ भारत अभियानाअंतर्गत हरित उपक्रम यांचा समावेश आहे.
माझा भारत,निरोगी भारत उपक्रमामध्ये वैद्यकीय महाविद्यालये आणि रुग्णालयांमध्ये अध्यात्म, आरोग्य आणि पोषण यांच्यावर आधारलेले विविध कार्यक्रम आणि उत्सव होणार आहेत. यामध्ये वैद्यकीय शिबिरे, कर्करोग निदान शिबिरे, डॉक्टरांच्या आणि इतर आरोग्य सेवा कर्मचाऱ्यांच्या परिषदा यांसह इतर कार्यक्रमांचे आयोजन होणार आहे. आत्मनिर्भर भारत:स्वावलंबी शेतकरी उपक्रमात 75 शेतकरी सक्षमीकरण मोहिमा, 75 शेतकरी परिषदा, 75 शाश्वत योग प्रशिक्षण कार्यक्रम आणि शेतकरी कल्याणासंबंधी इतर कार्यक्रम होणार आहेत. महिला:भारताच्या ध्वजवाहिन्या या उपक्रमाअंतर्गत महिला सक्षमीकरण आणि मुलींच्या सक्षमीकरणाच्या माध्यमातून सामाजिक परिवर्तनावर लक्ष केंद्रित करण्यात येईल.
‘शांती बस अभियानाचे सामर्थ्य’ या उपक्रमाअंतर्गत 75 शहरे आणि तालुक्यांमध्ये आजच्या युवकांच्या सकारात्मक बदलावर आधारित प्रदर्शने भरविण्यात येतील. विविध ऐतिहासिक वारसा स्थळांवर ‘न पाहिलेला भारत सायकल रॅली’ आयोजित करून वारसा आणि पर्यावरण यांच्यातील संबंध अधोरेखित करण्यात येतील. माउंट अबू पासून दिल्लीपर्यंत एकीकृत भारत मोटारसायकल अभियान चालविले जाईल आणि त्यामध्ये विविध शहरांना सामावून घेतले जाईल. स्वच्छ भारत अभियानातील उपक्रमांमध्ये दर महिन्याला स्वच्छता अभियानाचे आयोजन, सामुदायिक स्वच्छता कार्यक्रम आणि जनजागृती मोहिमा यांचा समावेश असेल.
या कार्यक्रमात ग्रॅमी पुरस्कार विजेते रिकी केज यांनी तयार केलेले आणि स्वातंत्र्याच्या अमृतमहोत्सवाला समर्पित गीत देखील जारी केले जाईल.
ब्रह्मा कुमारी ही जगाच्या पुनरुत्थानासाठी आणि व्यक्तिगत परिवर्तनासाठी समर्पित जगव्यापी अध्यात्मिक चळवळ आहे. भारतात 1937 साली स्थापन झालेली ब्रह्माकुमारी चळवळ जगभरात 130 देशांमध्ये पसरलेली आहे. वर उल्लेख केलेला कार्यक्रम ब्रह्माकुमारीचे संस्थापक पिताश्री प्रजापिता यांच्या 53 व्या स्वर्गारोहण दिनानिमित्त आयोजित करण्यात आला आहे.
R.Aghor/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
कमला हॅरिस यांचे पदभार स्वीकारल्याबद्दल पंतप्रधानांनी केले अभिनंदन
कमला हॅरिस यांचे पदभार स्वीकारल्याबद्दल पंतप्रधानांनी केले अभिनंदन
पंतप्रधान नरेंद्र मोदी यांनी कमला हॅरिस यांचे अमेरिकेच्या उपाध्यक्ष म्हणून पदभार स्वीकारल्याबद्दल अभिनंदन केले आहे.
ट्विटमध्ये पंतप्रधान म्हणाले, "@VP म्हणून शपथ घेतल्याबद्दल @KamalaHarris यांचे अभिनंदन. ही ऐतिहासिक घटना आहे. भारत-अमेरिका संबंध अधिक मजबूत करण्यासाठी त्यांच्याशी संवाद साधण्यास उत्सुक आहे. भारत-अमेरिका भागीदारी आपल्या वसुंधरेसाठी लाभदायक आहे. "
वाणिज्य आणि उदयोग मंत्रालय
श्री राजेश कुमार सिंग यांनी उद्योग आणि अंतर्गत व्यापार विभागाचे सचिव म्हणून पदभार स्वीकारला
नवी दिल्ली, 24 एप्रिल 2023
केरळ विभागातले 1989 च्या बॅचचे भारतीय प्रशासन सेवेतले अधिकारी राजेश कुमार सिंग, यांनी उद्योग आणि अंतर्गत व्यापार विभागाच्या सचिवपदाचा भार आज श्री अनुराग जैन यांच्या कडून स्वीकारला. या आधी ते रस्ते वाहतूक आणि महामार्ग मंत्रालयाचे सचीव होते आणि त्याआधी, ते मत्स्यपालन, पशुसंवर्धन आणि दुग्धव्यवसाय मंत्रालयाच्या पशुसंवर्धन आणि दुग्धव्यवसाय विभागाचे सचिव म्हणून कार्यरत होते.
श्री राजेश कुमार सिंग हे केरळ कॅडरचे 1989 च्या बॅचचे भारतीय प्रशासकीय सेवेतील अधिकारी आहेत.त्यांनी केंद्र सरकारच्या दिल्ली विकास प्राधिकरणाचे आयुक्त म्हणुनही काम पाहिले आहे. पेट्रोलियम आणि नैसर्गिक वायू मंत्रालयाचे सहसचिव, कृषी, सहकार आणि शेतकरी कल्याण विभागाचे सहसचिव आणि भारतीय अन्न महामंडळाचे मुख्य दक्षता अधिकारी सारख्या अनेक महत्त्वाच्या पदांवर काम केलं आहे. केरळ सरकारचे नगरविकास आणि वित्त सचिव म्हणून त्यांनी राज्य सरकारमध्येही महत्त्वाची पदं भूषवली आहेत.
G.Chippalkatti/S.Mohite/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
उपराष्ट्रपती कार्यालय
दीपावलीच्या पूर्वसंध्येला उपराष्ट्रपतींनी देशवासियांना दिल्या शुभेच्छा
उपराष्ट्रपती जगदीप धनखड यांनी दीपावलीच्या पूर्वसंध्येला देशवासियांना शुभेच्छा दिल्या आहेत. त्यांच्या संदेशाचा संपूर्ण मजकूर खालीलप्रमाणे आहे -
“मी आपल्या देशातील लोकांना तसेच परदेशात राहणाऱ्या भारतीयांना पावन दीपोत्सव 'दीपावलीच्या' हार्दिक शुभेच्छा देतो.
पारंपरिक हर्ष आणि उत्साहाने साजरा केला जाणारा दीपोत्सव म्हणजे, माता सीता आणि लक्ष्मण यांच्यासह प्रभू श्रीराम यांच्या चौदा वर्षांच्या वनवासानंतर अयोध्येत झालेल्या पुनरागमनाच्या निमित्ताने साजरा केला जाणारा आनंदोत्सव आहे. वनवासाच्या काळात श्रीरामांनी ऋषीमुनींकडून ज्ञान प्राप्त केले आणि जंगलात राहणाऱ्या सामान्य लोकांना एकत्र करत वाईट शक्तींचा पराभव केला. दीपावली हे आपला परोपकारी शासनाचा आदर्श असलेल्या रामराज्याच्या आगमनाचेही द्योतक आहे. हा पर्व श्रीरामाच्या सद्गुणी जीवनावरील आपल्या विश्वासाची पुष्टी करतो. एक आदर्श राजा, आज्ञाधारक पुत्र, अजिंक्य योद्धा आणि नीतीमान जीवन म्हणून श्रीरामांनी स्थापित केलेल्या ‘मर्यादां’चे पिढ्यानपिढ्या मानवाने अनुकरण केले आहे. याच मर्यादांनी त्यांना ‘पुरुषोत्तम’ राम बनवले आहे.
दीपावली ही समृद्धीची देवी माता लक्ष्मी तसेच बुद्धी आणि सौभाग्याची देवता भगवान गणेश यांच्या उपासनेचे निमित्त आहे.
दिव्यांचा हा सण आपल्या जीवनात बुद्धी, धार्मिकता, समृद्धी आणि शांती घेऊन येवो. दिव्यांचे तेज आपल्या देशात आशा, आनंद, आरोग्य आणि सौहार्द घेऊन येवो.”
संरक्षण मंत्रालय
लष्करी अभियंता सेवांसाठी वेब-आधारित प्रकल्प देखरेख पोर्टलचे संरक्षणमंत्र्यांनी केले उद्घाटन
नवी दिल्ली, 20 ऑक्टोबर 2021
संरक्षण मंत्री श्री राजनाथ सिंह यांनी 20 ऑक्टोबर 2021 रोजी नवी दिल्ली येथे लष्करी अभियंता सेवांसाठी  वेब आधारित प्रकल्प देखरेख पोर्टलचे  उद्घाटन केले. केंद्र सरकारच्या डिजिटल इंडिया अभियानाच्या संकल्पनेवर आधारित हे पोर्टल भास्कराचार्य नॅशनल इन्स्टिट्यूट फॉर स्पेस अॅप्लिकेशन आणि जिओ-इन्फॉर्मेटिक्स  ने विकसित केले आहे.
नवीन सुरु झालेले हे संपूर्ण पोर्टल MES द्वारे कार्यान्वित केलेले पहिले प्रकल्प व्यवस्थापन आहे. प्रकल्पाच्या प्रारंभापासून त्याच्या पूर्ततेपर्यंत हे पोर्टल प्रत्यक्ष देखरेख करेल. केवळ लष्करी अभियंता सेवांचेच हितधारक नव्हे तर सशस्त्र दलाचे वापरकर्तेही प्रकल्पाची माहिती मिळवू शकतात. या संस्थेच्या वैज्ञानिक व्यवस्थापनासाठी लष्करी अभियंता सेवांच्याच अनेक उपक्रमांपैकी हा एक उपक्रम आहे.
MES प्रकल्पांचे निरीक्षण करण्याचे विविध फायदे असलेल्या या उपक्रमाचे कौतुक संरक्षणमंत्र्यांनी केले आणि डिजिटल होण्यासाठी त्यांचे अभिनंदन केले.
डिजिटल इंडिया अभियानाची व्याप्ती वाढवत, उत्पादनक्षमता वाढवण्यासाठी, पारदर्शकता निर्माण करण्यासाठी आणि लष्करासाठी पायाभूत सुविधांच्या विकासासाठी कार्यक्षमता सुधारण्याच्या प्रयत्नात लष्करी अभियंता सेवा इतर नऊ ई-गव्हर्नन्स उपक्रमांची अंमलबजावणी करण्याच्या प्रक्रियेत आहे. यामध्ये उत्पादन मंजुरी पोर्टल, AWMP छाननी आणि स्थिती अर्ज, ई-मापन पुस्तक, अंदाजपत्रक व्यवस्थापन पोर्टल, कार्य अंदाज अर्ज, बिलिंग आणि बांधकाम खाते व्यवस्थापन, कॅशबुक व्यवस्थापन आणि लेखा प्रणाली, ठेकेदार आणि सल्लागार नोंदणी पोर्टल आणि ई-विचलन यांचा समावेश आहे. हे ऍप्लिकेशन या वर्षाच्या अखेरीस विकसित केले जाणे अपेक्षित आहे आणि पुढील वर्षाच्या मध्यापर्यंत ते एका एंटरप्राइझ रिसोर्स प्लॅनिंग  मध्ये एकत्र केले जातील.
टोलेजंग निवासस्थानांचे बांधकाम, अत्याधुनिक मल्टी स्पेशालिटी हॉस्पिटलचे बांधकाम, अनेक धावपट्टीच्या पायाभूत सुविधांची तरतूद, विशेष सागरी संरचनांचे बांधकाम , केंद्रीय अभियांत्रिकी सेवा जसे की पाणी आणि सांडपाणी प्रक्रिया संयंत्र इ. प्रकल्पांमध्ये MES ने अत्याधुनिक तंत्रज्ञानाचा स्वीकार केला आहे.
चीफ ऑफ डिफेन्स स्टाफ आणि सैन्य व्यवहार विभागाचे सचिव जनरल बिपीन रावत, लष्कर प्रमुख जनरल मनोज एम नरवणे, हवाईदल प्रमुख एअर मार्शल विवेक राम चौधरी, संरक्षण सचिव डॉ.अजय कुमार, एकात्मिक संरक्षण कर्मचारी प्रमुख, चीफ्स ऑफ स्टाफ कमिटीचे अध्यक्ष एअर मार्शल बी आर कृष्णा, नौदलाचे उपप्रमुख व्हाईस एडमिरल सतीश नामदेव घोरमाडे, एमईएसचे ई-इन-सी लेफ्टनंट जनरल हरपाल सिंह आणि भारतीय तटरक्षक दलाचे महासंचालक कृष्णस्वामी नटराजन या वेब आधारित प्रकल्प देखरेख पोर्टलच्या उदघाटन प्रसंगी उपस्थित होते.M.Iyengar/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
शिक्षण मंत्रालय
केंद्रीय मंत्री संजय धोत्रे 22 जून रोजी होणाऱ्या जी-20 शिक्षण मंत्र्यांच्या बैठकीत भारताचे प्रतिनिधित्व करणार
केंद्रीय शिक्षण तसेच इलेक्ट्रॉनिक्स आणि माहिती तंत्रज्ञान खात्याचे राज्यमंत्री संजय धोत्रे 22 जून 2021 रोजी होणाऱ्या जी-20 गटसदस्य देशांच्या शिक्षणमंत्र्यांच्या परिषदेत भारताचे प्रतिनिधित्व करणार आहेत.
ते त्याच दिवशी जी-20 गटसदस्य देशांच्या शिक्षण तसेच श्रम आणि रोजगार मंत्र्यांच्या बैठकीलासुद्धा उपस्थित राहतील.
या दोन्ही बैठका संयुक्तरीत्या इटलीच्या अध्यक्षतेखाली आयोजित केल्या आहेत भारत या बैठकीत दूरदृश्य प्रणाली मार्फत सहभागी होणार आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यावत माहिती
राज्ये आणि केन्द्र शासित प्रदेशांना सुमारे 191.19 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 19.88 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,91,19,40,995
|
|
BALANCE AVAILABLE
|
|
19,88,31,826
केंद्र सरकारने सुमारे 191.19  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
19.88  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
पंतप्रधान कार्यालय
1.5 लाख वेलनेस सेंटर्सच्या स्थापनेचे उद्दिष्ट गाठल्या बद्दल पंतप्रधानांनी केली प्रशंसा
नवी दिल्ली, 29 डिसेंबर 2022
1.5 लाख आयुष्मान भारत – आरोग्य आणि निरामयता केंद्रांचे उद्दिष्ट पूर्ण झाल्यामुळे नव्या भारताला नवीन ऊर्जा मिळणार असल्याचे पंतप्रधान नरेंद्र मोदी यांनी म्हटले आहे. ते म्हणाले की निरोगी नागरिकांमध्ये भारताची समृद्धी वसली आहे.
केंद्रीय आरोग्य आणि कुटुंब कल्याण मंत्री डॉ मनसुख मांडवीय यांच्या ट्विटला उत्तर देताना पंतप्रधानांनी ट्विट केले आहे:
“निरोगी नागरिकांमधेच भारताची समृद्धी वसली आहे. विक्रमी संख्येने उभारण्यात आलेली ही आरोग्य आणि निरामयता केंद्रे या दिशेने मोठी भूमिका बजावतील. हे यश नव्या भारताला नवीन ऊर्जा देईल”.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कृषी मंत्रालय
खाद्यतेलांच्या आयातीवरील अवलंबित्व कमी करणे
नवी दिल्ली, 24 मार्च 2023
खाद्यतेलाची उपलब्धता वाढवण्यासाठी आणि तेलबियांचे उत्पादन आणि उत्पादकता वाढवून आयात भार कमी करण्यासाठी 2018-19 पासून भारत सरकारद्वारे राष्ट्रीय अन्न सुरक्षा अभियान- तेलबिया  राबविण्यात येत आहे. देशात भुईमूग, सोयाबीन, रेपसीड आणि मोहरी, सूर्यफूल, करडई, तीळ, नायजर, जवस आणि एरंडेल या तेलबिया तसेच तेल पाम आणि ऑलिव्ह, महुआ, कोकम, जंगली जर्दाळू, कडुनिंब, जोजोबा, कारंजा, सिमारोबा, तुंग, चेउरा आणि जट्रोफा या वृक्ष उपज तेलबियांच्या क्षेत्राचा विस्तार करण्यासाठी ही योजना सुरू झाली आहे. या योजनेत एनएफएसएम - तेलबिया, एनएफएसएम –तेल पाम आणि एनएफएसएम –ट्री बोर्न  तेलबिया या तीन उप-अभियानांचा समावेश आहे.
2021-22 या वर्षात, ईशान्येवर विशेष लक्ष केंद्रित करून देशाला खाद्यतेलामध्ये आत्मनिर्भर बनवण्यासाठी तेल पाम लागवडीला चालना देण्यासाठी राष्ट्रीय मिशन ऑन एडिबल ऑइल-ऑइल पाम  ही केंद्र पुरस्कृत योजना सुरू करण्यात आली आहे. 2025-26 मध्ये ऑइल पामचे क्षेत्र 3.70 लाख हेक्टरवरून 10 लाख हेक्टरपर्यंत वाढवून राज्ये आणि अंदमान आणि निकोबारवर विशेष भर देण्यात येईल. ही योजना 2022-23 मध्ये 15 राज्ये/केंद्रशासित प्रदेशांमध्ये राबविण्यात येत आहे.
राष्ट्रीय अन्न सुरक्षा अभियान- तेलबिया अंतर्गत, केंद्र सरकार नवीन उच्च उत्पादन देणार्या वाणांच्या बियाणांचे वितरण, संकरित मोहरीच्या सीड मिनी किट्सचे वितरण, रॅपसीड बियाणे, रॅपसीड आणि मोहरीवर विशेष कार्यक्रम असे काही विशेष कार्यक्रम राबवत आहे. सोयाबीन बियाणे वृध्दी योजना  आणि 2022-23 ते 2024-25 या तीन वर्षांसाठी संकरित बियाणे उत्पादन आणि प्रात्यक्षिकाद्वारे देशातील सूर्यफूल लागवडीचे क्षेत्र आणि उत्पादन वाढविण्यासाठी एका विशेष प्रकल्पाची अंमलबजावणी होत आहे. याशिवाय, सरकारने 2022-23 या कालावधीत भातशेतीमधील सूर्यफुलाच्या क्षेत्र विस्तारासाठी वार्षिक कृती आराखडा मंजूर केला आहे.
केंद्र सरकार 2017-18 पासून गुजरातसह 28 राज्ये/केंद्रशासित प्रदेशांमध्ये राष्ट्रीय अन्न सुरक्षा तेलबिया अभियान राबवत आहे आणि गुजरातच्या सर्व 33 जिल्ह्यांमध्ये मदत पुरवली जात आहे.
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज राज्यसभेत एका लेखी उत्तरात ही माहिती दिली.
G.Chippalkatti/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
दूरसंचार आणि माहिती तंत्रज्ञान मंत्रालय
भारताकडे आशियाई प्रशांत टपाल संघटनेचे नेतृत्व
नवी दिल्ली, 3 जानेवारी 2023
भारत या महिन्यापासून थायलंडमधील बँकॉक येथे मुख्यालय असलेल्या आशियाई प्रशांत टपाल संघटनेचे  नेतृत्व स्वीकारणार आहे. बँकॉक येथे ऑगस्ट-सप्टेंबर 2022 दरम्यान झालेल्या 13व्या एपीपीयू काँग्रेसच्या यशस्वी निवडणुकांनंतर, टपाल सेवा मंडळाच्या सदस्य , डॉ. विनया प्रकाश सिंग 4 वर्षांच्या कार्यकाळासाठी संघटनेच्या महासचिवपदाचा कार्यभार स्वीकारतील.
आशियाई प्रशांत टपाल संघटना  ही आशियाई-प्रशांत प्रदेशातील 32-सदस्य देशांची आंतरशासकीय संस्था आहे. संयुक्त राष्ट्रांची विशेष संस्था असलेल्या युनिव्हर्सल पोस्टल युनियनची , एपीपीयू ही एकमेव प्रदेशांशी बांधील निर्बंधयुक्त संघटना आहे. सदस्य देशांमधील टपाल संबंध वाढवणे, सुलभ करणे आणि सुधारणे तसेच टपाल सेवा क्षेत्रात सहकार्य वाढवणे हे एपीपीयूचे उद्दिष्ट आहे. विविध यूपीयू प्रकल्पांसाठी प्रादेशिक केंद्र म्हणून, यूपीयूचे सर्व तांत्रिक आणि कार्यान्वित प्रकल्प या प्रदेशात पूर्ण होतात ना? जेणेकरून हा प्रदेश जागतिक टपाल जाळ्यामधे शक्य तितक्या चांगल्या प्रकारे एकत्रित केला जाईल हे सुनिश्चित करण्यात एपीपीयू पुढाकार घेते. संघटनेच्या कामकाजाचे नेतृत्व महासचिव करतात आणि आशियाई प्रशांत टपाल महाविद्यालयाचे  संचालक देखील आहेत. एपीपीसी या प्रदेशातील सर्वात मोठी आंतरशासकीय टपाल प्रशिक्षण संस्था आहे.S.Patil/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 196
पंतप्रधान कार्यालय
दक्षिण कोरिया प्रजासत्ताकच्या  अध्यक्षांना पदभार स्विकारल्याबद्दल पंतप्रधानांनी दिल्या शुभेच्छा
नवी दिल्ली, 10 मे 2022
पंतप्रधान नरेंद्र मोदी यांनी दक्षिण कोरिया प्रजासत्ताक चे  अध्यक्ष महामहिम यून सूक-येओल यांना आज पदभार स्विकारल्याबद्दल शुभेच्छा दिल्या.
आपल्या ट्विट संदेशात पंतप्रधान म्हणाले;
"मी दक्षिण कोरिया प्रजासत्ताक चे  अध्यक्ष @sukyeol__yoon यांना आज कार्यकाळ सुरू करत असताना मनःपूर्वक शुभेच्छा देतो. मी त्यांना लवकरच भेटण्यास तसेच भारत- दक्षिण कोरिया प्रजासत्ताक संबंध अधिक दृढ आणि समृद्ध करण्यासाठी एकत्र काम करण्यास उत्सुक आहे."Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
राष्ट्रपती उद्या वर्धा येथील महात्मा गांधी वैद्यकीय विज्ञान संस्थेच्या सुवर्ण महोत्सवाला उपस्थित राहणार
(नवी दिल्ली, 16 ऑगस्ट 2019
राष्ट्रपती रामनाथ कोविंद 17 आणि 18 ऑगस्ट रोजी महाराष्ट्राचा दौरा करणार आहेत.
17 ऑगस्ट 2019 रोजी राष्ट्रपती वर्ध्याच्या सेवाग्राम येथील महात्मा गांधी वैद्यकीय विज्ञान संस्थेच्या सुवर्ण महोत्सवी कार्यक्रमाला संबोधित करतील. ते गांधी सेवाग्राम आश्रमातील बापू कुटीला देखील भेट देतील. त्याच दिवशी मुंबईत राजभवन येथे विविध पुनर्निर्माण प्रकल्पांचे उद्घाटन करतील.
18 ऑगस्ट 2019 रोजी नवी दिल्लीला परतण्यापूर्वी राष्ट्रपती राजभवनातील बंकरमधील संग्रहालयाचे उद्घाटन करतील.
B.Gokhale/S.Kane/P.Kor
राष्ट्रपती कार्यालय
राष्ट्रपतींनी कटक येथे दुसऱ्या भारतीय राईस कॉंग्रेसचे केले उद्घाटन
तांदूळ हा भारतातील अन्न सुरक्षेचा आधारस्तंभ असून आपल्या अर्थव्यवस्थेसाठी देखील एक महत्त्वाचा घटक आहे: राष्ट्रपती मुर्मू
तांदूळ हा भारतातील अन्न सुरक्षेचा आधारस्तंभ आहे आणि आपल्या अर्थव्यवस्थेचा एक महत्त्वाचा घटकही आहे, असे राष्ट्रपती द्रौपदी मुर्मू यांनी म्हटले आहे. कटक इथे
आयसीएआर-राष्ट्रीय तांदूळ संशोधन संस्थेत आज  दुसऱ्या भारतीय राईस कॉंग्रेसच्या उद्घाटनप्रसंगी त्या बोलत होत्या.
भारत आज तांदळाचा अग्रगण्य ग्राहक आणि निर्यातदार असला तरी देश स्वतंत्र झाला तेव्हा परिस्थिती वेगळी होती असे राष्ट्रपती म्हणाल्या. त्या काळात, अन्नाची गरज भागवण्यासाठी आपण आयातीवर अवलंबून होतो. देश त्या अवलंबित्वावर मात करून सर्वात मोठा निर्यातदार बनला याचे मोठे श्रेय राष्ट्रीय तांदूळ संशोधन संस्थेला जाते. संस्थेने भारताच्या अन्नसुरक्षेत आणि शेतकऱ्यांचे जीवनमान सुधारण्यात मोठे योगदान दिले आहे.
गेल्या शतकात सिंचन सुविधांचा विस्तार होत असताना तांदूळ नवनवीन ठिकाणी पिकवला जाऊ लागला. त्याला नवीन ग्राहक मिळू लागले. तांदळाने कात टाकत नवीन स्थान निर्माण केले असले तरी पारंपारिक वाणांसमोर आव्हाने उभी ठाकली आहेत. अशाप्रकारे, आज आपल्यासमोरील काम म्हणजे मध्यम मार्ग शोधणे: एकीकडे पारंपारिक वाणांचे जतन आणि संवर्धन करणे आणि दुसरीकडे पर्यावरणीय संतुलन राखणे. आधुनिक भातशेतीसाठी आवश्यक समजल्या जाणाऱ्या रासायनिक खतांच्या अतिवापरापासून मातीचा कस वाचवणे हे दुसरे आव्हान आहे. आपली माती कसदार ठेवण्यासाठी अशा खतांवरील आपले अवलंबित्व कमी करणे आवश्यक आहे. पर्यावरणपूरक तांदूळ उत्पादन प्रणाली तयार करण्यासाठी वैज्ञानिक काम करत आहेत, असा विश्वास त्यांनी व्यक्त केला.
तांदूळ हा आपल्या अन्नसुरक्षेचा पाया असून आपण त्याच्या पौष्टिक पैलूंचाही विचार केला पाहिजे. अल्प-उत्पन्न गटातील मोठा वर्ग तांदळावर अवलंबून असतो. तांदूळ त्यांच्यासाठी दैनंदिन पोषणाचा एकमात्र स्रोत आहे. त्यामुळे, प्रथिने, जीवनसत्त्वे आणि आवश्यक सूक्ष्म अन्नद्रव्ये भाताद्वारे दिल्यास कुपोषणाचा सामना करण्यास मदत होऊ शकते असे राष्ट्रपती म्हणाल्या. आयसीएआर-एनआरआरआयने सीआर धान 310 नावाचा भारतातील पहिला उच्च प्रथिनयुक्त तांदूळ विकसित केला आहे. एनआरआरआयने ने सीआर धान 315 नावाची उच्च-जस्तयुक्त तांदळाची प्रजाती देखील जारी केली आहे याबद्दल त्यांनी आनंद व्यक्त केला. अशा जैव-पोषक वाणांचा विकास हे विज्ञानाचे समाजसेवेतील आदर्श उदाहरण असल्याचे त्या म्हणाल्या. बदलते हवामान लक्षात घेता वाढत्या लोकसंख्येला आधार देण्यासाठी अशा अधिकाधिक प्रयत्नांची गरज त्यांनी व्यक्त केली.
राष्ट्रपतींचे भाषण पाहण्यासाठी इथे क्लिक करा -
पंतप्रधान कार्यालय
पंतप्रधान 22 जानेवारीला विविध जिल्ह्यांच्या जिल्हाधिकाऱ्यांशी संवाद साधणार
देशाचा कोणताही भाग विकासाच्या मार्गापासून वंचित राहणार नाही हे सुनिश्चित करण्याच्या पंतप्रधानांच्या संकल्पनेच्या मार्गदर्शनाअंतर्गत हा उपक्रम
या संवादाचा उद्देश मिशन मोडमध्ये जिल्हा स्तरावर शेवटच्या घटकापर्यंत विविध योजना पोहचवणे हा आहे
नवी दिल्ली, 21 जानेवारी 2022
पंतप्रधान नरेंद्र मोदी 22 जानेवारी 2022 रोजी सकाळी 11 वाजता विविध जिल्ह्यांच्या जिल्हाधिकाऱ्यांशी व्हिडिओ कॉन्फरन्सिंगद्वारे संवाद साधणार आहेत.
जिल्ह्यातील सरकारी योजना आणि कार्यक्रमांच्या अंमलबजावणीची प्रगती आणि सद्यस्थिती याबाबत पंतप्रधान थेट अभिप्राय जाणून घेतील. या संवादामुळे कामगिरीचा आढावा आणि उदभवणाऱ्या आव्हानांचे मूल्यमापन करण्यात मदत होईल.
जिल्ह्य़ातील विविध विभागांद्वारे मिशन मोडमध्ये, सर्व संबंधितांच्या समन्वयाने विविध योजना तळागाळापर्यंत पोहचवणे हे त्याचे उद्दिष्ट आहे.
पंतप्रधान नरेंद्र मोदी यांच्या नेतृत्वाखाली, सरकारने देशभरात वाढ करण्यासाठी आणि विकासातील विषमता दूर करण्यासाठी सातत्याने अनेक पावले उचलली आहेत. सर्व नागरिकांचे जीवनमान उंचावण्यासाठी आणि सर्वांसाठी सर्वसमावेशक विकास सुनिश्चित करण्याच्या सरकारच्या वचनबद्धतेशी अनुरूप हा संवाद आहेS.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(